BEM โบรกแนะซื้อเป้า 10.20 บาท ผู้โดยสารรถไฟฟ้า-ทางด่วนเดือน ก.ย. โตแรง 244%
BEM โบรกแนะซื้อเป้า 10.20 บาท ผู้โดยสารรถไฟฟ้า-ทางด่วนเดือน ก.ย. โตแรง 244% อยู่ที่ 3.4 แสนเที่ยว/วัน จับตากำไรไตรมาส 3/65 ฟื้นแกร่ง
BEM โบรกแนะซื้อเป้า 10.20 บาท ผู้โดยสารรถไฟฟ้า-ทางด่วนเดือน ก.ย. โตแรง 244% จับตากำไรไตรมาส 3/65 ฟื้นแกร่ง
10 ต.ค. 2565

บล.ดาโอ ระบุในบทวิเคราะห์วันนี้ (10 ต.ค.65) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM รายงานจำนวนผู้โดยสารรถไฟฟ้าเดือน ก.ย. 2565 อยู่ที่ 3.4 แสนเที่ยว/วัน (โต 244% เทียบช่วงเดียวกันของปีก่อน, โต 8% เทียบเดือนก่อนหน้า) โดย 9 เดือนแรกปี 2565 อยู่ที่ 2.4 แสนเที่ยว/วัน (โต 78% เทียบช่วงเดียวกันของปีก่อน) ขณะที่ผู้ใช้ทางด่วนเดือน ก.ย.65  อยู่ที่ 1.09 ล้านเที่ยว/วัน (โต 39% เทียบช่วงเดียวกันของปีก่อน,โต 1% เทียบเดือนก่อนหน้า) และ 9 เดือนแรก ปี 2565  เฉลี่ยอยู่ที่ 1.02 ล้านเที่ยว/วัน (โต 27% เทียบช่วงเดียวกันของปีก่อน)
โดย บล.ดาโอ มีมุมมองเป็นกลางต่อตัวเลขผู้ใช้บริการเดือน ก.ย. ฟื้นตัวต่อเนื่องใกล้เคียงคาด หนุนโดยการเดินทางที่ทยอยกลับสู่ปกติมากขึ้น รวมถึงมีปัจจัยหนุนเพิ่มเติมจากการกลับมาเปิดศูนย์ประชุมแห่งชาติสิริกิติ์ในเดือน ก.ย. ขณะที่คงประเมินผู้ใช้บริการ โดยเฉพาะผู้โดยสารรถไฟฟ้า จะขยายตัวมากขึ้นนับจากนี้ จากการประกาศลดระดับ COVID-19 ตั้งแต่ปลายเดือน ก.ย. รวมถึงภาคท่องเที่ยวที่ดีขึ้นและมีโอกาสที่นักท่องเที่ยวจีนจะกลับมาในปี 2566
สำหรับไตรมาส 3/2565 เบื้องต้นประเมินจะฟื้นตัวสูง เทียบช่วงเดียวกันของปีก่อน แต่จะทรงตัวหรือลดลงเทียบไตรมาสก่อนหน้า โดยหลักเนื่องจากในไตรมาส 2/2565 มีการบันทึกเงินปันผลจาก CKP อย่างไรก็ตาม ธุรกิจหลักยังขยายตัวดีต่อเนื่อง
ทั้งนี้ คงคำแนะนำ “ซื้อ” และราคาเป้าหมาย 10.20 บาท อิง SOTP นอกเหนือจากนั้นแล้ว BEM ยังมี catalyst จากการลงนามสัญญาสายสีส้ม ซึ่งจะเป็น upside เพิ่มเติมอีกราว 2-3 บาท/หุ้น